《齐天乐 其一 葺薆园粗完题壁》
清代·张慎仪

避嚣小隐林深处，近在少城城畔。屡浼蚁营，屋烦蜗载，题作慰蹉跎馆。

回廊涉遍。上树杪茅茨，一揩倦眼。燕燕莺莺，自来自去谁拘管。

浮生莫慨蓬转。者闲适风景，让我先占。新绿最阴，颓红閟馥，都与好怀相绾。

尘缘隔断。有两版丛书，足供消遣。高卧北窗，觉羲皇未远。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。